4 Ntangu bo zole vandaka kutuba ti bantu, banganga-nzambi, kapitene ya tempelo, mpi Basaduse+ kwisaka pene-pene na bo.2 Bo waka makasi sambu bantumwa vandaka kulonga bantu mpi kuzabisa pwelele lufutumuku ya Yezu na bafwa.+3 Yo yina bo kangaka bo mpi tulaka bo na boloko+ tii na kilumbu yina landaka, sambu nkokila vandaka me bwa.4 Kansi, bantu mingi na kati ya bantu yina waka diskure yina kwikilaka, mpi babakala kumaka kiteso ya 5 000.+5 Kilumbu yina landaka, bamfumu na bo, bankuluntu, mpi bansekudi vukanaka na Yeruzalemi,6 ti Ana+ mfumu ya banganga-nzambi, Kaifa,+ Yoane, Alesandre, mpi bantu yonso yina vandaka na dibuta ya mfumu ya banganga-nzambi.7 Bo tulaka Piere ti Yoane na kati-kati na bo mpi yantikaka kuyula bo nde: “Na nki ngolo to na zina ya nani beno salaka diambu yina?”8 Ebuna Piere, fulukaka ti mpeve santu+ mpi songaka bo nde:“Bamfumu ya bantu mpi bankuluntu,9 kana beno ke yula beto bangiufula bubu yai sambu na diambu ya mbote yina beto me sadila kikata mosi,+ mpi beno ke zola kuzaba nani me belula muntu yai,10 bika beno yonso mpi bantu yonso ya Izraele kuzaba nde na zina ya Yezu Kristu muntu ya Nazareti,+ yina beno fwaka na zulu ya nti+ kansi yina Nzambi tedimisaka na bafwa,+ na nzila na yandi muntu yai me telama awa na ntwala na beno ti mavimpi ya mbote.11 Yai ‘ditadi yina beno bantu ya ke tungaka monaka mpamba, yina me kumaka ditadi ya kinkonko ya ntete-ntete.’*+12 Diaka, luguluku kele ve na muntu ya nkaka, sambu kele ve ti zina ya nkaka+ na ntoto yina bo me pesaka na kati ya bantu, yina beto fwete guluka na nzila na yo.”+13 Ntangu bo monaka nde Piere ti Yoane vandaka kutuba na pwelele,* mpi bo bakisaka nde bo vandaka bantu yina me longukaka ve* mpi ya mpamba-mpamba,+ bo yitukaka. Ebuna bo bakisaka nde bo vandaka ti Yezu.+14 Ntangu bo vandaka kutala bakala yina bo belulaka me telama ti bo,+ bo vandaka ve ti kima ya kutuba.+15 Ebuna, bo songaka bo na kubasika na nzo ya Sanedreni, mpi bo yantikaka kupesana mabanza16 nde: “Inki beto fwete sala bantu yai?+ Sambu ya kieleka bo me sala kidimbu mosi ya nene, yina ke monana na bantu yonso ya Yeruzalemi,+ mpi beto lenda buya yo ve.17 Sambu yo panzana diaka ve mingi na kati ya bantu, beto pesa bo boma mpi beto songa bo nde bo tubila diaka ve ata muntu mosi zina yai.”+18 Ebuna bo bingaka bo mpi songaka bo nde, bo tuba ve ata kima mosi mpi bo longa diaka ve na zina ya Yezu.19 Kansi Piere ti Yoane vutudilaka bo nde: “Kana yo kele mbote na meso ya Nzambi na kuwila beno na kisika ya kuwila Nzambi, beno zenga beno mosi.20 Kansi beto, beto lenda bika ve kutubila mambu yina beto monaka mpi beto waka.”+21 Na nima ya kupesa bo diaka boma mingi, bo bikisaka bo, sambu bo monaka ve ata kikuma mosi ya kupesa bo ndola mpi sambu na bantu,+ sambu bantu yonso vandaka kupesa Nzambi nkembo sambu na mambu yina salamaka.22 Sambu muntu yina bo belulaka na mutindu ya kuyituka vandaka ti bamvula kuluta 40.23 Ntangu bo bikisaka bo, bo kwendaka na bantu na bo mpi zabisaka bo mambu yina bamfumu ya banganga-nzambi mpi bankuluntu songaka bo.24 Ntangu bo waka mambu yai, bo sambaka Nzambi na kimvuka nde:“Mfumu ya Kuluta Nene, nge Muntu salaka zulu, ntoto, nzadi-mungwa, mpi bima yonso yina kele na kati na yo,+25 mpi yina na nzila ya mpeve santu tubaka na munoko ya nkaka na beto Davidi,+ nsadi na nge, nde: ‘Sambu na nki makanda kumaka kisaka-saka mpi bantu yindululaka mambu ya mpamba?26 Bantotila ya ntoto telamaka mpi bamfumu vukanaka bonso muntu mosi sambu na kunwanisa Yehowa* mpi kunwanisa muntu yina yandi me tulaka mafuta.’*+27 Sambu Erode ti Ponse Pilate+ mpi bantu ya makanda ti bantu ya Izraele vukanaka na mbanza yai sambu na kunwanisa nsadi na nge ya santu Yezu, yina nge tulaka mafuta,+28 sambu na kusala mambu yina diboko na nge mpi luzolo na nge kanaka na ntwala nde yo ta salama.+29 Mpi ntangu yai, Yehowa,* tula dikebi na mutindu bo ke pesa beto boma, mpi pesa bampika na nge kikesa yonso sambu bo landa kutuba ndinga na nge,30 ntangu nge ke tandula diboko na nge sambu na kubelula mpi ntangu bidimbu mpi mambu ya kuyituka ke salama+ na nzila ya zina ya nsadi na nge ya santu Yezu.”+31 Mpi ntangu bo manisaka kusamba ngolo,* kisika yina bo vukanaka nikanaka, mpi bo yonso fulukaka ti mpeve santu+ mpi bo vandaka kutuba ndinga ya Nzambi ti kikesa.+32 Diaka, bantu mingi yina kwikilaka vandaka ti ntima mosi mpi moyo* mosi, mpi ata muntu mosi ve vandaka kutuba nde bima yina yandi vandaka na yo vandaka ya yandi mosi, kansi bo vandaka kutula bima yonso kisika mosi.+33 Bantumwa landaka kuta kimbangi sambu na lufutumuku ya Mfumu Yezu+ ti ngolo mingi kibeni, mpi ntima ya mbote ya nene vandaka na bo yonso na kiteso ya kuluta nene.34 Ya kieleka, muntu mosi ve na kati na bo kondaka kima,+ sambu bantu yonso yina vandaka ti bilanga to banzo vandaka kuteka yo mpi kunata mbongo ya bima yina bo vandaka kuteka,35 mpi bo vandaka kutulula yo na makulu ya bantumwa.+ Ebuna bo vandaka kukabula yo na konso muntu, mutindu yandi vandaka na yo mfunu.+36 Yozefi, yina bantumwa vandaka kubinga mpi Barnabasi,+ (yina kana bo balula yo, yo ke tendula, “Mwana ya Ndembikilu”), Mulevi mosi yina butukaka na Shipre,37 vandaka ti kitini mosi ya ntoto, ebuna yandi tekaka yo, yandi nataka mbongo mpi tululaka yo na makulu ya bantumwa.+
kon_Latn